Patxi López

Francisco Javier López ÁlvarezEuskal herritar horren aukera pertsonala da bere abizenak López eta Álvarez formarekin idaztea. Izan ere, Euskaltzaindiak, euskara baturako, Lopitz eta Albaritz onartu ditu deitura horien grafiatzat. Ikus Euskal Onomastikaren Datutegia. —Patxi López deituraz ezaguna— (Portugalete, Bizkaia, 1959ko urriaren 4a) politikaria da. Euskal Autonomia Erkidegoko lehendakari ohia da (2009-2012), Espainiako Diputatuen Kongresuko lehendakari ohia (2016. urtean, sei hilabetez), eta PSE-EEko idazkari nagusi ohia (2002-2014). IV., V., VI., VII. eta VIII. legegintzaldietan Eusko Legebiltzarreko kide izan da. Gaur egun, PSOEko zuzendaritza exekutiboko kide da.

 Bizitza 
Bilbon bizi bada ere, portugaletetartzat du bere burua.«Mosku txikitik Ajuria Enera», Berria, 2009-05-06. «Nunca había soñado con ser lehendakari», El Correo, 2009-05-06. «El gen Coscojales», El Correo, 2009-05-07. Gurasoak ezkerraldekoak zituen: ama Portugaletekoa, eta aita, Sestaokoa. Amaren aldetik, arbasoak Gueñesko La Quadra auzokoak dira; aitaren aldetik, Deustukoak. «Un López vasco de toda la vida», El Mundo. Aita Eduardo López Albizu, Lalo, Euskal Herriko sozialismoaren agintari historikoa zuen. Horrek Patxi Lópezen ideologia finkatu zuen. «El largo viaje del hijo de Lalo», El Correo, 2009-05-03. Gurasoak erbestean izan zituen frankismoaren garaian: ama, Cáceresen, eta aita, Almerían. Erbestetik itzulita, aitak klandestinitatean lagundu zuen Espainiako Alderdi Sozialista berreraikitzen. Hori zela eta, orduko buruzagi historikoak (Felipe González, Alfonso Guerra, Manuel Chaves eta abar) maiz joaten ziren haren etxera, Ramón Rubial, Nicolás Redondo eta Eduardo Lópezekin bilerak egitera.

Ez dauka goi mailako ikasketarik, izan ere, Ingeniaritza ikasketak lehenengo urtean bertan behera laga zituen, graduatu gabe. Ez daki euskaraz, baina ikasten aritu zen. «Patxi López intensifica el aprendizaje del euskera ante la opción de ser lehendakari», El Correo, 2009-03-10. Beti politikari lotuta, orain arte ez du politikaz kanpoko enplegurik izan, ez inongo administraziotan, ez sektore pribatuan.

Emaztea Otxarkoaga auzoko Begoña Gil du, 1995. urtetik Bilboko udaleko zinegotzia dena. «Begoña Gil seguirá de concejala en Bilbao», El Correo, 2009-04-12.

 Euskadiko Alderdi Sozialista 
Euskadiko Gazteri Sozialistako kidea da 1975etik eta, 1985tik 1988ra bertako idazkari nagusia izan zen. 1977an PSEko kide bihurtu zen. 1986ko Espainiar Hauteskunde Orokorrak izan zirela eta, UGT PSOEtik urrundu eta sindikatuko ordezkari goren Nicolás Redondo eta Anton Sarazibar alderdiko Bizkaiko zerrendatatik atera eta López, alderdiko batzar exekutiboan sartu zena, 1987an diputatu bihurtu zen Madrilgo Kongresuan. Urte bi eman zituen Madrilen; hantxe ezagutu zuen José Luis Rodríguez Zapatero. 1986tik 1990ra arte Espainiako Diputatuen Kongresuan aritu zen. Eusko Legebiltzarrean, 1991tik dihardu etenik gabe.

Urte hartan Antolakuntza Idazkaritza hartu zuen eta 1995ean, Bizkaiko Instituzio Idazkaritza. 1997an Bizkaiko idazkari nagusi izendatu zuten eta 2000an, berretsi. 2002ko martxoaren 23an, PSE-EEko idazkari nagusi hautatu zuten Nicolás Redondo Terrerosek dimititu eta gero.

 Seigarren lehendakaria 
2005ean lehendabizikoz izan zen lehendakarigaia. Haren alderdiak aurreko hauteskundeetan baino bost eserleku gehiago lortu bazituen ere, EAJko Juan José Ibarretxek irabazi zituen.

2006ko uztailaren 6an, ETAk su-etena aldarrikatu eta gero, Batasunako zenbait kiderekin bildu ondoren, PPk eta Ermuko Foroak auzitara jo eta Euskal Autonomia Erkidegoko Auzitegi Nagusiak epaiketa hasi zuen haren kontra. «Lopez y Ares también tendrán que declarar por reunirse con Batasuna», Gara, 2007-02-14. Epaiketa 2009ko urtarrilaren 11n artxibatu zen. «Archivada la causa contra Ibarretxe, López y Otegi», El País, 2009-01-12.

2009ko Eusko Legebiltzarrerako Hauteskundeetan lehendakarigai izan zen. Sozialistak Barack Obamak AEBetako azken kanpainan erabilitako ideia askoz baliatu ziren beren hautagaiak bultzatzeko (mitinetan, esloganetan...). Azken emaitzetan Ezker Abertzalearen hautagaiak legez kanpo utzi izanak eragina izan zuen gehiengoen eraketan, eta Patxi Lópezek horregatik lortu zuen gehiengoa osatzea PPren babesarekin.«Eusko Legebiltzarrerako Hauteskundeak: 2009», Berria. «El apartheid impone un Parlamento españolista, excluye a 101.000 votantes y abre a López la puerta de Ajuria Enea», Gara, 2009-03-02.

Patxi López kritikatua izan zen, kanpainan PPrekin itunik ez zuela egingo esan ostean, legegintzaldi osorako itun estrategikoa sinatu zuelako.

2009ko maiatzaren 5ean izendatu zuten Eusko Legebiltzarrean Eusko Jaurlaritzako lehendakari, 39 bozekin. «New Basque President Vows to Fight ETA», New York Times. Ibarretxeren 35 botoak ez ziren nahikoak izan lehendakaritza berriz lortzeko.«Lopez hautatu dute lehendakari eta Ibarretxek politika utzi du», Berria.

Eusko Jaurlaritzako lehendakarien artean, Patxi López izan zen PSOEko lehena (1978 arte Eusko Kontseilu Nagusiko lehendakari izan zen Ramón Rubial kontuan hartu gabe). Lehendakari kargua hartzean ohitura ere aldatu zuen, zin egin beharrean, promes egin baitzuen, bere izaera laikoa aldarrikatuz. «Arranca el tiempo del lehendakari Patxi López», El Correo, 2009-05-07. «López elimina la referencia al pueblo vasco en su promesa y lo sustituye por ciudadanía», Deia, 2009-05-08. Horrez gain, Gernikako arbolaren aurrean egindako ekitaldian, lehen aldiz demokrazia ezarri zenetik, guardia zibilak gonbidatu zituen. Herritar askok irain gisa hartu zuten hori eta handik denbora gutxira, Bizkaiko aldundiak Guardia Zibilei sarrera legez debekatu zien Gernikako Arbolaren eremura.«Lopezek aginte makila hartu du», Berria, 2009-05-08.

 Erreferentziak 

 Ikus, gainera 

 Begoña Gil

 Kanpo estekak 
  Patxi Lopezen bloga

Kategoria:Portugaletetarrak
Kategoria:Barakaldarrak
Kategoria:Bizkaiko politikariak
Kategoria:Eusko Jaurlaritzako lehendakariak
Kategoria:PSE-EEko politikariak
Kategoria:Eusko Legebiltzarreko legebiltzarkideak X. legegintzaldian
Kategoria:Eusko Legebiltzarreko legebiltzarkideak IX. legegintzaldian
Kategoria:Eusko Legebiltzarreko legebiltzarkideak VIII. legegintzaldian
Kategoria:Eusko Legebiltzarreko legebiltzarkideak VII. legegintzaldian
Kategoria:Eusko Legebiltzarreko legebiltzarkideak VI. legegintzaldian
Kategoria:Eusko Legebiltzarreko legebiltzarkideak V. legegintzaldian
Kategoria:Eusko Legebiltzarreko legebiltzarkideak IV. legegintzaldian
Kategoria:Espainiako diputatuak III. legegintzaldian
Kategoria:Espainiako diputatuak XI. legegintzaldian
Kategoria:Espainiako diputatuak XII. legegintzaldian
Kategoria:Espainiako diputatuak XIII. legegintzaldian
Kategoria:Espainiako diputatuak XIV. legegintzaldian
Kategoria:Espainiako diputatuak XV. legegintzaldian